หุ้น11พ.ค.วิ่งแรงปิดเช้าบวก15.46จุด
หุ้นภาคเช้า 11 พ.ค.ยังแรงปิดที่ 1,101.02จุด บวก 15.46 จุด มูลค่าซื้อขาย 24,314.08 ล้านบาท หลังได้รับแรงหนุนจากต่างประเทศ
11 พ.ค. 2554

หุ้นภาคเช้า 11 พ.ค.ยังแรงปิดที่ 1,101.02จุด บวก 15.46 จุด มูลค่าซื้อขาย 24,314.08 ล้านบาท หลังได้รับแรงหนุนจากต่างประเทศ
ดัชนีตลาดหลักทรัพย์แห่งประเทศไทย ในภาคเช้าวันที่ 11 พ.ค. ปรับตัวเพิ่มขึ้น 15.46 จุด หรือ 1.42% ปิดตลาด 1,101.02 จุด มูลค่าการซื้อขาย 24,314.08 ล้านบาท
บริษัทหลักทรัพย์ (บล.) ยูโอบีเคย์เฮียน ระบุว่า แรงหนุนจากตลาดต่างประเทศ และหุ้นกลุ่มพลังงานและปิโตรเคมี ยังเป็นปัจจัยหนุนให้ดัชนีปรับเพิ่มขึ้นต่อเนื่องจากเมื่อวานได้ ประกอบกับการคาดการณ์การประการผลประกอบการไตรมาส 1 ปีนี้ว่า บริษัทส่วนใหญ่จะมีผลดำเนินงานที่ดี
อย่างไรก็ตาม บล.เอเซียพลัส เตือนนักลงทุนให้ระมัดระวังการปรับฐานของดัชนีหุ้นไทย เพราะ Dollar Index ยังมีแนวโน้มแข็งค่า เนื่องจากความเชื่อมั่นต่อเศรษฐกิจสหรัฐฯ ค่อยๆ ดีขึ้น ขณะที่ยุโรปยังเผชิญหน้ากับปัญหาทางการเงิน กดดันให้ค่าเงินยูโรอ่อนค่า 
"ดังนั้นจึงเชื่อว่า การฟื้นตัวของราคาน้ำมัน หรือ สินคาโภคภัณฑ์ มีโอกาสที่จะปรับฐานได้ทุกเมื่อ จึงแนะนำให้มีการปรับพอร์ตรอบใหม่ หากดัชนีฟื้นตัวขึ้นไปที่บริเวณแนวต้าน 1,090-1,100 จุด" บล.เอเซียพลัส แนะนำ
มูลค่าซื้อขาย 5 อันดับ  
CPF ปิด 32.00 บาท +1.50 บาท หรือ 4.92%
PTT ปิด 370.00 บาท +9.00 บาท หรือ 2.49%
PTL  ปิด 25.25 บาท +0.55 บาท หรือ 2.23% 
BBL ปิด 169.00 บาท +2.00 บาท หรือ 1.20%
IRPC ปิด 6.25 บาท +0.15 บาท หรือ 2.46%